**Aiškinamasis raštas**

2015 m. balandžio 27 d.

**1. Sprendimo projekto esmė, tikslai ir uždaviniai.**

 Savivaldybės tarybos prašoma pritarti iniciatorių prašymams dėl atminimo įamžinimo. Tikslas – sudaryti sąlygas įamžinti žymių žmonių atminimą Klaipėdoje, prisidedant savivaldybės lėšomis prie šių iniciatyvų įgyvendinimo. Trumpi visų siūlomų įamžinti žmonių gyvenimo aprašymai, pvz. „Apie Dovydą Volfsoną“, taip pat iniciatorių prašymai pridedami kaip Rengimo medžiaga.

 **2. Projekto rengimo priežastys ir kuo remiantis parengtas sprendimo projektas.**

 Sprendimo projektas parengtas, šiemet atsiradus finansinėms galimybėms įamžinti atminimą savivaldybės lėšomis ir atrinkus pargrįstus bei apsvarstytus iniciatorių prašymus dėl įamžinimo. Iki šiol atminimo lentos būdavo kabinamos beveik išimtinai iniciatorių lėšomis, tačiau pastaraisiais metais padaugėjo prašymų tai daryti savivaldybės lėšomis. Taip yra todėl, kad, pvz. Lietuvos rašytojų sąjungos Klaipėdos skyrius ir Klaipėdos žydų bendruomenė pastaraisiais metais savo lėšomis yra įgyvendinę po kelis panašius projektus ir tai jiems tampa per didele finansine našta.

Šiais metais Savivaldybės biudžete jau yra suplanuotos reikiamos lėšos, Kultūros skyrius organizavo tipinės atminimo lentos sukūrimo konkursą bei įsigijo lentos projektą. Tarybai pritarus asmens ar įvykio įamžinimo faktui, už lentų gamybą ir pakabinimą bus galima sumokėti savivaldybės lėšomis.

Į sprendimo projektą įtrauktas ir 1 iniciatorių prašymas pritarti Liudviko Stulpino atminimo įamžinimui savo lėšomis.

Vadovaujantis Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 patvirtintu Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašu, visi prašymai įvairiu metu buvo teikti svarstyti Žymių žmonių, istorinių datų, įvykių įamžinimo ir gatvių pavadinimų komisijai. Ji pritarė visų šių asmenų atminimo amžinimui, tai patvirtina komisijos posėdžių protokolai (žr. Rengimo medžiaga):

dėl Dovydo Volfsono - 2013-09-17 posėdžio protokolu Nr. (20.4)-TAR1-147; dėl Pauliaus Drevinio - 2013-12-12 posėdžio protokolu Nr. (20.4)-TAR1-7; dėl Ernesto Galvanausko - 2014-02-05 posėdžio protokolu Nr. Nr. (20.4)-TAR1-19; dėl Rimanto Černiausko - 2014-09-30 posėdžio protokolu Nr. Nr. (20.4)-TAR1-78; dėl Antano Kalvaičio - 2014-12-08 posėdžio protokolu Nr. (20.4)-TAR1-2; dėl Liudviko Stulpino - 2015-04-13 posėdžio protokolu Nr. (20.4.)- TAR1-27.

 Kultūros skyrius, remdamasis išvardintais komisijos posėdžių protokolais, kaip tai numatyta minėto aprašo 22 punkte, parengė šį Savivaldybės tarybos sprendimo projektą.

**3. Kokių rezultatų laukiama.**

 Savivaldybės tarybai pritarus šiems iniciatorių prašymams, bus įgyvendinti žymių žmonių atminimo įamžinimo projektai, pakabinant jiems atminimo lentas - vienas (Liudviko Stulpino) iniciatorių, kiti 5- savivaldybės lėšomis. Kultūros skyrius apklausos būdu pirks tipinių atminimo lentų pagaminimo ir pakabinimo paslaugas. Lentų projektai bus derinami, vadovaujantis Klaipėdos miesto savivaldybės tarybos patvirtintomis Dailės kūrinių statymo, (įrengimo) ir nukeldinimo Klaipėdos miesto viešosiose vietose taisyklėmis.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vienos tipinės atminimo lentos gamybos, suderinimo ir pakabinimo kaina yra 981 Eur.

**6. Lėšų poreikis sprendimo įgyvendinimui.**

Ne daugiau kaip 4905 Eur.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės - bus įamžintas 6 žymių žmonių atminimas.

Neigiamos pasekmės: nenumatoma.

Pridedama – Rengimo medžiaga (28 lapai).

Kultūros skyriaus vedėjas Narūnas Lendraitis

Vidas Pakalniškis, 39 61 75